بنو سره نزدې بم چاودنه کې ٣ عسکر وژل شوي
امنیتي چارواکو په سمدستي توگه نه دي ویلي چې د حملې په شا څوک کیدی شي. خو د وسله والو یوې غیر معروفه ډلې چې د ځان پیژندگلو د انصار المجاهدین په نوم کوی، د چاودنې ذمه واري په غاړه اخستې ده
واشنگټن — د خیبر پښتونخوا بنو ښار سره نزدې د امنیتي ځواکونو موټر باندې د بم چاودیدو په نتیجه کې درې عسکر وژل شوي او اته نور زخمیان شوي دي. چاودنه د جاني خیل سیمه کې په داسې مهال شوي چې عسکرو د کرفیو یا گرځ بندیز په وخت گشت کولو. امنیتي چارواکو په سمدستي توگه نه دي ویلي چې د حملې په شا څوک کیدی شي. خو د وسله والو یوې غیر معروفه ډلې چې د ځان پیژندگلو د انصار المجاهدین په نوم کوی، د چاودنې ذمه واري په غاړه اخستې ده. هم خیبر پښتونخوا کې د تشدد په بله پیښه کې د امن کمیټۍ مشر په ډزو وژلی دی. قلندر خان، چې د سوات په چارباغ کې د امن کمیټۍ مشر وو، او د هغه ملگر شاه روم خان، په حمله کې وژل شوي دي. بل خوا سوات کې د ١٢ مختلفو امن کمیټو په حکومت غږ کړی چې طالبانو سره دې د امن مذاکرات نه کوي. حکومت نه طالبانو سره د خبرو اترو نه کولو غوښتنه د سوات د امن کمیټو په غونډه کې شوي ده. ددغه کمیټو وینا وه چې تر څو طالبان وسله ونه غورځوي او تشدد نه لاس په سر نه شي باید چې مذاکرات ورسره وو نه کړی شی